钦定古今图书集成/明伦汇编/人事典/第075卷 > 册府元龟 > 《逃难》
## 钦定古今图书集成/明伦汇编/人事典/第075卷 > 册府元龟 > 《逃难》

语曰：贤者避世。《易》曰：“君子见几”盖天步既艰刑网方
密或显斥于权要或见谗于邪谄私憾方逞大戮将
至是以变易姓名毁坏形貌诡道以出间行而去投
迹于绝域濯缨于洪波以至隐迹穷山之中潜身复
壁之下属辞凄怆拊心涕洟生民之穷良可哀也。若
乃负过越逸背国奔亡节行无闻逋逃是保纪于著
事，罪莫大焉。